Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ), članka 59. i 62. st.1. Zakona o komunalnom gospodarstvu ( „ Narodne novine“ br. 68/18, 110/18 i 32/20 ) i članka 37. Statuta Grada Šibenika („Službeni glasnik Grada Šibenika“, broj: 2/21 ), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

**ODLUKU**

**o dopuni Odluke komunalnoj infrastrukturi Grada Šibenika i njezinom pravnom statusu**

1.

Dopunjava se točka 1. Odluke o Komunalnoj infrastrukturi Grada Šibenika i njezinom pravnom statusu ( Službeni glasnik grada Šibenika 2/20.,7/20.,9/20., 12/20, 2/21, 3/21 , 8/21 i 4/22) na način da se komunalna infrastruktura navedena u slijedećoj tablici proglašava javnim dobrom u općoj uporabi te ista odluka sada glasi:

| **Redni**  **broj** | **naziv i opis** | **zemljišno-knjižna i katastarska oznaka** | **vrsta komunalne infrastrukture** |
| --- | --- | --- | --- |
| 49. | Igralište i park pokraj Konzuma na Meterizama | 800/1,801, 802/2, 803/1, 804/4, 806, 807, 805/1, 808/1 sve K.O. Šibenik | Javne zelene površine |
| 50. | Zelene površine i skupine stabala sa prolazima | Čest.br. 395/23, 395/36 i 392/2, sve K.O. Šibenik | Javne zelene površine |
| 51. | Zelene površine i skupine stabala sa prolazima | Čest.br. 395/31, 393/5, 395/32, 395/20, 393/6, 393/1, 391/4 i 392/6, sve K.O. Šibenik | Javne zelene površine |

2.

Komunalna infrastruktura iz čl.1. ove odluke upisati će se u zemljišne knjige pri nadležnom sudu u Šibeniku kao javno dobro u općoj uporabi, vlasništvo Grada Šibenika direktno temeljem ove odluke, odnosno temeljem geodetskog elaborata izvedenog stanja komunalne infrastrukture.

3.

Ova odluka stupa na snagu osmi dan od dana objave u „Službenom glasniku Grada Šibenika“.

KLASA: 940-01/24-01/14

URBROJ:2182/01-07/5-24-1

Šibenik, 01. veljače 2024. godine

**GRADSKO VIJEĆE GRADA ŠIBENIKA**

PREDSJEDNIK GRADSKOG VIJEĆA

dr.sci. Dragan Zlatović

**Obrazloženje**

Novi Zakon o komunalnom gospodarstvu ( Narodne novine br. 68/18. , dalje: Zakon ) stupio je na snagu 4. kolovoza 2018. godine, a na taj dan prestao je važiti prijašnji Zakon o komunalnom gospodarstvu (Nar. nov., br. 36/95., 70/97., 128/99., 57/00., 129/00., 59/01., 26/03. - pročišćeni tekst, 82/04., 178/04., 38/09., 79/09., 153/09., 49/11., 84/11., 90/11., 144/12., 94/13., 153/13., 147/14. i 36/15.).

Prema odredbi čl. 51., i čl. 59. Zakona, komunalnu infrastrukturu čine:

1. nerazvrstane ceste,

2. javne prometne površine na kojima nije dopušten promet motornih vozila,

3. javna parkirališta,

4. javne garaže,

5. javne zelene površine,

6. građevine i uređaji javne namjene,

7. javna rasvjeta,

8. groblja i krematoriji na grobljima i

9. građevine namijenjene obavljanju javnog prijevoza .

Osim navedenih građevina, predstavničko tijelo jedinice lokalne samouprave može odlukom odrediti i druge građevine komunalne infrastrukture, ako služe za obavljanje komunalne djelatnosti.

Novi Zakon regulira pravno - tehničke radnje i postupak za evidentiranje u katastru i upis u zemljišne knjige komunalne infrastrukture izgrađene do stupanja na snagu tog Zakona, tj. do 4. kolovoza 2018. godine.

Svrha je navedenih odredaba konačno razrješenje pravnog statusa komunalne infrastrukture koja nije evidentirana u katastru i nije upisana u zemljišne knjige do dana stupanja na snagu Zakona radi usklađenja upisa sa stvarnim stanjem izgrađene komunalne infrastrukture.

Odredbom čl. 61. i čl. 62. Zakona, definiran je pravni status komunalne infrastrukture: komunalna infrastruktura je javno dobro u općoj uporabi u vlasništvu odnosno suvlasništvu jedinice lokalne samouprave i/ ili osobe koja obavlja komunalnu djelatnost, komunalna infrastruktura može biti u pravnom prometu isključivo između jedinice lokalne samouprave i pravnih osoba koje obavljaju komunalne djelatnosti te druge osobe na toj infrastrukturi ne mogu stjecati stvarna prava, osim prava služnosti i prava građenja u skladu s odlukom predstavničkog tijela jedinice lokalne samouprave, komunalna infrastruktura ne može biti predmet ovrhe niti stečaja.

Komunalna infrastruktura stječe status javnog dobra u općoj uporabi danom njezine izgradnje, uređenja odnosno stupanja na snagu odluke o proglašenju javnog dobra u općoj uporabi te se upisuje u zemljišne knjige kao javno dobro u općoj uporabi i kao vlasništvo odnosno suvlasništvo jedinice lokalne samouprave i/ili javnog isporučitelja koji upravlja komunalnom infrastrukturom, s time da se navedeno ne odnosi na komunalnu infrastrukturu izgrađenu na pomorskom dobru.

Odluku o proglašenju komunalne infrastrukture javnim dobrom u općoj uporabi i odluku o ukidanju statusa javnog dobra u općoj uporabi komunalne infrastrukture donosi predstavničko tijelo jedinice lokalne samouprave.

Odluka mora sadržavati naziv i vrstu komunalne infrastrukture, podatak o katastarskoj i zemljišnoknjižnoj čestici i katastarskoj općini, na kojoj se nalazi infrastruktura te nalog nadležnom sudu za upis statusa javnog dobra u općoj uporabi u zemljišne knjige, odnosno za brisanje tog statusa ako je riječ o infrastrukturi koja se upisuje u zemljišne knjige te se dostavlja nadležnom sudu radi provedbe upisa statusa javnog dobra u općoj uporabi u zemljišnim knjigama, odnosno radi brisanja tog statusa.

Prema odredbi čl. 132. Zakona, komunalna infrastruktura izgrađena do dana stupanja na snagu Zakona koja nije evidentirana u katastru ili nije evidentirano njezino stvarno stanje, evidentira se u katastru na temelju geodetskog elaborata izvedenog stanja komunalne infrastrukture, potvrde jedinice lokalne samouprave da je riječ o komunalnoj infrastrukturi, a koje pribavlja i nadležnom tijelu za katastar dostavlja jedinica lokalne samouprave odnosno javni isporučitelj koji upravlja komunalnom infrastrukturom, i rješenja nadležnoga zemljišnoknjižnog suda o provedbi prijavnog lista u zemljišnu knjigu. Prijavni list za prethodnu provedbu u zemljišnoj knjizi izrađen u skladu s pregledanim i potvrđenim geodetskim elaboratom izvedenog stanja komunalne infrastrukture i potvrdu jedinice lokalne samouprave da je riječ o komunalnoj infrastrukturi dostavlja zemljišnoknjižnom sudu po službenoj dužnosti nadležni ured za katastar.

Potvrda jedinice lokalne samouprave mora sadržavati katastarske i zemljišnoknjižne oznake zemljišta na kojem se nalazi i tvrdnju da je riječ o komunalnoj infrastrukturi.

Komunalna infrastruktura evidentira se u katastru i upisuje u zemljišne knjige kao neotuđivo vlasništvo odnosno suvlasništvo jedinice lokalne samouprave, na čijem se području nalazi i/ili javnog isporučitelja koji upravlja komunalnom infrastrukturom, neovisno o postojanju upisa vlasništva i/ ili drugih stvarnih prava treće osobe.

Na evidentiranje u katastru i upis u zemljišne knjige komunalne infrastrukture infrastruktura izgrađena do dana stupanja na snagu Zakona, ne primjenjuju se odredbe zakona kojim se uređuje prostorno uređenje o parcelaciji građevinskog zemljišta, ni odredbe drugih zakona i propisa kojima se uređuje katastar zemljišta i nekretnina, vlasništvo, druga stvarna prava i zemljišne knjige, a koje su protivne navedenom.

Kako je odredbama novog Zakona o komunalnom gospodarstvu, omogućena evidencija u katastru i upis u zemljišne knjige komunalne infrastrukture, koja nije evidentirana u katastru i nije upisana u zemljišnim knjigama, a koja je izgrađena do 3. kolovoza 2018. godine, potrebno je pristupiti donošenju ove Odluke kako bi se zemljišnoknjižno stanje uskladilo sa stvarnim stanjem izgrađenosti te infrastrukture, jer komunalna infrastruktura ima veliko značenje za kontinuirano i kvalitetno obavljanje komunalnih djelatnosti na području grada Šibenika.

Stoga se predlaže Predstavničkom tijelu Grada Šibenika donošenje ove Odluke.